143 



M. 1. inf. A rágólapon, mint a Sp. h. hungaricus megfelelő korú 

 fogán (XIV. tábla, 7. rajz), egy külső nyitott zománczredő s egy elülső- 

 belső zománczsziget van. 



M. 2. inf. A rágólap teljesen olyan, mint az első fogé s mint a Sp. 

 h. hungaricus megfelelő korú fogáé (XIV. tábla, 13. rajz). 



M. 3. inf. A rágólapot egy belső zománczsziget s egy külső nyitott 

 zománczredő tünteti ki, teljesen úgy, minta Sp. m. syrmiensis megfelelő 

 korú fogán (XII. tábla, 34. rajz). 



A záp fogak gyökerei és fog gödrei. 



A felső zápfogak gyökerei és fogmedrei teljesen ugyanolyanok, mint 

 a Sp. h. hungaricus-éi (XXVI. tábla) ; az alsó zápíogak gyökerei is az 

 utóbbi fajéinak felelnek meg, azonban a második zápfog két gyökere 

 valamivel teljesebben nőtt össze, úgy hogy a fogmeder közfalának csak a 

 külső fele maradt meg. 



Földrajzi elterjedés. 



A Spalax monticola serbicus-t csupán Szerbia délkeleti részéből, 

 P i r o t környékéről ismerem, a hol 1902 szept. 17-én Dr. Horváth 

 Géza gyűjtött egy példányt. 



Származástani kapcsolat. 



A Spalax monticola serbicus oly közel áll a Sp. h. hungaricus-hoz, hogy 

 valóban nehéz tőle fajilag elválasztani s a nehézséget még inkább fokozza 

 az a körülmény, hogy csupán egyetlen koponya áll rendelkezésemre, 

 a melynek alapján nem lehet eldönteni, vájjon a leírásban fölemlített 

 tulajdonságok nem egyéni természetüek-e ? A kezeim közt levő, teljesen 

 felnőtt, nyilván hímkoponyán — fiatalabb példányok hiányában — még 

 az sem állapítható meg, vájjon a harmadik alsó zápfog a Sp. h. hunga- 

 ricus vagy pedig a Sp. monticola fogának a fejlődésmódját követi-e? 

 A zápfogak koronájának és foggyökereinek alkata annyira hasonlít 

 a Sp. h. hungaricus-éihoz, hogy ennek alapján bízvást egyesíthető volna 

 ezzel a fajjal, azonban a koponya s az alsó állkapocs tulajdonságai 

 szerint — egyelőre legalább — tanácsosabbnak mutatkozik ezt az alakot 

 a Sp. monticola fajkörébe utalni. Az elül be nem fűződött arczorr, a 

 kicsiny falcsontok, a felső szájpadlás elülső részének hosszúsága, a 

 koronanyújtvány sarlóalakja s a fogmedri nyújt vány rövidsége tekin- 

 tetében határozottan különbözik a Sp. h. hungaricus-tól s inkább a Sp. 



